6 от основния регламент.
 (305)
 Нормалната стойност беше формирана чрез добавяне на посочените по-долу елементи към средните производствени разходи за сходния продукт на оказалите съдействие производители износители по време на разследвания период:
 —
 среднопретеглените ПОАР на оказалите съдействие производители износители при всички продажби на вътрешния пазар на сходния продукт при обичайни търговски условия през разследвания период; както и
 —
 среднопретеглената печалба, реализирана от оказалите съдействие производители износители при всички продажби на вътрешния пазар на сходния продукт при обичайни търговски условия през разследвания период.
 (306)
 За Jushi Egypt първоначално Комисията установи, че за пет вида на продукта от осем изнасяните видове на продукта са идентични или много сходни с видовете на продукта, продавани в представителни количества на вътрешния пазар.
 (307)
 След окончателното разгласяване Jushi Egypt оспори начина, по който Комисията е разглеждала различни видове клиенти при сравнението между нормалната стойност и експортната цена. След допълнителен анализ Комисията потвърди, че няма системна и отчетлива разлика във функциите на продавача за различните нива на търговия на египетския вътрешен пазар, която да оправдава разграничението по видове клиенти. В резултат на това тя прие твърдението на дружеството и преизчисли неговите маржове, без да разграничава видовете клиенти. Съответно Комисията преразгледа и формираната нормална стойност на Hengshi Egypt.
 (308)
 Анализът на продажбите на вътрешния пазар по видове на продукта на Jushi Egypt (с представителни продажби) показа също така, че повече от 80 % от продажбите на вътрешния пазар са рентабилни и че среднопретеглените продажни цени са по-високи от производствените разходи. Съответно нормалната стойност за тези видове на продукта беше изчислена като среднопретеглена стойност от цените при всички продажби на вътрешния пазар през разследвания период. За вида на продукта, при който не е имало продажби на вътрешния пазар, нормалната стойност беше формирана в съответствие с член 2, параграфи 3 и 6 от основния регламент, както е описано по-горе в съображение 305.
 (309)
 Вторият производител износител — Hengshi Egypt, е продавал своята продукция от ТСВ изключително за износ и следователно не е имал продажби на вътрешния пазар. Поради това, тъй като не е имало продажби на сходния продукт на вътрешния пазар, Комисията формира нормалната стойност в съответствие с член 2, параграфи 3 и 6 от основния регламент.
 (310)
 По време на разследвания период Hengshi Egypt е закупувал основната суровина (РСВ), използвана в производството на ТСВ, от Jushi Egypt и от друг свързан доставчик.
 (311)
 В тази връзка производителите износители заявиха, че с оглед на печалбата, реализирана от Jushi Egypt при продажбите му на РСВ на Hengshi Egypt, сделките следва да се считат за извършени по пазарни цени. Производителите се основаха и на съществуващата съдебна практика (94), въз основа на която по правило се използват данните, съдържащи се в документите на разследваното дружество, а адаптирането или замяната на тези данни е изключение от правилото. Те също така се позоваха на липсата на държавни мерки, водещи до нарушения, на факта, че производствените разходи са правилно отразени в документите на Hengshi Egypt и че тези документи следва да се използват за установяване на производствените разходи и последващата формирана нормална стойност на Hengshi